Віталь Цыганкоў: Гэта забаўная гісторыя! У пачатку 1990-х некалькі тыдняў мне давялося чытаць навіны на БТ. Была такая праграма “Ніка”, якой кіравала Марына Бабкіна, і яна мяне запрасіла быць там нават не вядучым, а дыктарам. У мяне ёсць касета з запісам адной з гэтых перадач, і мне, шчыра кажучы, сорамна яе глядзець. Бо ў мяне тады быў жахлівы расейскі акцэнт. Дарэчы, потым і на “Свабодзе” мяне калегі яшчэ даволі доўга падпраўлялі.